યુપી : વડા પ્રધાન નરેન્દ્ર મોદી મજદૂર દિવસ પર ઉત્તર પ્રદેશના બલિયામાં મહત્વપૂર્ણ ઉજ્જવલા યોજનાનો પ્રારંભ કરશે. જેના અંતર્ગત 5 કરોડ મહિલાઓને ગેસ કનેકશન વિતરણ કરશે. આ આયોજનને વિશેષજ્ઞો દ્વારા ઉત્તર પ્રદેશ વિધાનસભા ચૂંટણીના પ્રચાર અભિયાનની શરૂઆત પણ માનવામાં આવી રહી છે. ઉલ્લેખનીય છે કે દરેક વખતે બલિયા પીએમ મોદી માટે ભાગ્યશાળી રહ્યું છે. રાજનૈતિક વિશ્લેષકોનું માનીએ તો પીએમ મોદીએ વિકાસાત્મકની સાથે-સાથે રાજનીતિક હેતુ માટે ફરી બલિયાને પસંદ કર્યું છે.